
РЕПУБЛИКА СРБИЈА
ГРАДСКА УПРАВА ЗА УРБАНИЗАМ
ГРАД ЧАЧАК
Број:501-157/2025-IV-2-01

У складу са чланом 7. Уредбе о учешћу јавности у изради одређених планова и програма у области заштите животне средине („Службени гласник Републике Србије“, број 117/21) Градска управа за урбанизам града Чачка објављује 

ЈАВНИ ПОЗИВ ЗА УЧЕШЋЕ У ЈАВНОМ УВИДУ, ПРЕЗЕНТАЦИЈИ И РАСПРАВИ О НАЦРТУ ПЛАНА КВАЛИТЕТА ВАЗДУХА ГРАДА ЧАЧКА ЗА ПЕРИОД ОД 2026. ДО 2031. ГОДИНЕ

У складу са чланом 31. Закона о заштити ваздуха („Службени гласник Републике Србије“, бр. 51/25) Град Чачак је у обавези да донесе План квалитета ваздуха на својој територији.  Градска управа за урбанизам града Чачка је припремила Нацрт плана квалитета ваздуха на територији града Чачка, за период 2026-2031. године. 
[bookmark: _GoBack]Нацрт плана биће изложен на јавни увид у просторијама Градске управе за урбанизам града Чачка, у улици Жупана Страцимира бр.2, канцеларија број 16, у периоду од 06. новембра 2026. године до 10. децембра 2026. године, сваког радног дана од 10:00 до 13:00 часова, као и на интернет страници Града Чачка www.cacak.rs.
Јавна презентација и јавна расправа о Нацрту плана биће одржана 10.децембра 2026. године, у сали Градског већа града Чачка, улица Жупана Страцимира бр.2 у Чачку, са почетком у 13:00 часова. 
Заинтересовани органи, организације и грађани за време трајања јавног увида, презентације и расправе могу поднети примедбе и сугестије на Нацрт плана квалитета ваздуха у писаној форми, на адресу Градска управа за урбанизам, Група за заштиту животне средине, Жупана Страцимира бр.2, Чачак или на е-маил:natasa.ilic@cacak.org.rs
